कुछ घंटों में कर्नाटक-तमिलनाडु में दस्तक देगा, उत्तर भारत में एक हफ्ते बाद आएगा
Cyclone Biparjoy Update: Latest News and Information अरब सागर से उठा ‘बिपरजॉय’ तूफान पाकिस्तान की ओर बढ़ चला है। समुद्र में जिस जगह यह तूफान पनपा, उससे ठीक दक्षिण में मानसून अटका हुआ था।
मानसून एक हफ्ते की देरी से केरल पहुंच गया है। राज्य के 95 फीसदी इलाके में बारिश हो रही है। कुछ घंटों में मानसून कर्नाटक और तमिलनाडु पहुंच जाएगा। मौसम विभाग (IMD) के सीनियर साइंटिस्ट आरके जेनामणि ने बताया कि हवा की स्पीड और हालात सही रहे तो यह बहुत तेजी से दक्षिण से उत्तर की तरफ बढ़ेगा। अगले हफ्ते तक उत्तर भारत पहुंच जाएगा। आमतौर पर केरल में 1 जून तक मानसून आ जाता है।
IMD ने पहले 4 जून को मानसून के केरल पहुंचने की बात कही थी, लेकिन अरब सागर में उठे बिपरजॉय तूफान ने इसका रास्ता रोक लिया था। बिपरजॉय अब पाकिस्तान की ओर बढ़ गया है, जिससे केरल पहुंचने के लिए मानसून का रास्ता साफ हो गया।
IMD की ओर से जारी मैप से समझिए देश में मानसून का हाल...
भारतीय मौसम विभाग (IMD) ने मानसून का मैप जारी किया
अब राज्यों के हाल...
मध्य प्रदेश: कहीं बारिश तो कहीं गर्मी, चक्रवात की वजह से मानसून की एंट्री लेट हुई
मध्यप्रदेश में इन दिनों कहीं तेज बारिश हो रही है, तो कहीं भीषण गर्मी पड़ रही है। गुरुवार को भी मौसम ऐसा ही रहेगा। मौसम वैज्ञानिकों का कहना है कि अरब सागर में चक्रवात बनने से प्रदेश में नमी तो आ रही है, लेकिन उसका असर कम है। खासकर दमोह, खजुराहो, छतरपुर समेत कई इलाकों में गर्मी का असर बढ़ा है। पूरी खबर पढ़ें...
राजस्थान: 8 दिन देरी से आएगा मानसून, बारिश-अंधड़ के बाद गर्मी और उमस का दौर शुरू​
राजस्थान में आंधी-बारिश का दौर हल्का पड़ने के साथ अब गर्मी तेज होने लगी है। राज्य के कई शहरों में दिन का पारा अब 40 डिग्री या इससे ऊपर चला गया है। कुछ जिलों में तेज धूप के साथ उमस भी परेशान करने लगी है। राज्य के ज्यादातर हिस्सों में मौसम साफ है। पूरी खबर पढ़ें...
छत्तीसगढ़: राज्य में हीट वेव की चेतावनी, अगले दो दिनों तक राहत की उम्मीद नहीं
छत्तीसगढ़ में लोग इस समय बढ़ते तापमान और झुलसाने वाली गर्मी के साथ लू के थपेड़ों से बेहाल हैं। मौसम विभाग के मुताबिक अगले दो दिनों तक राहत की कोई उम्मीद भी नहीं है। गर्मी का सबसे ज्यादा असर प्रदेश के मध्य क्षेत्र में देखा जा रहा है। सबसे ज्यादा तापमान जांजगीर जिले का रहा यहां 45.3 डिग्री टेम्परेचर रिकॉर्ड किया गया। पूरी खबर पढ़ें...
दिल्ली: हीटवेव की आशंका नहीं, मगर पारा बढ़ेगा
दिल्ली में अगले चार से पांच दिन तक हीटवेव की आशंका नहीं है। हालांकि अधिकतम तापमान में धीरे-धीरे बढ़ोतरी जारी रहेगी। मौसम केंद्र सफदरजंग में बुधवार को न्यूनतम तापमान सामान्य से दो डिग्री कम 25.2 डिग्री सेल्सियस और अधिकतम तापमान 38.4 डिग्री सेल्सियस दर्ज किया गया, जो सामान्य से दो डिग्री कम है।
हरियाणा: राज्य में 2 दिन झुलसा देने वाली गर्मी, 10 जून तक मौसम खुश्क रहेगा
हरियाणा अब गर्मी से तपने लगा है। यहां तापमान 35 डिग्री तक जा पहुंचा हैं। हालांकि कई जगहों पर आसमान में बादल छाए हुए हैं, 24 घंटों में कुछ सेंटर्स पर बारिश भी दर्ज की गई है, लेकिन गर्मी पर बारिश और पश्चिमी विक्षोभ का प्रभाव नहीं होगा। तीन दिन तक तापमान 2 से 3 डिग्री तक बढ़ेगा। पूरी खबर पढ़ें...
बिहार: राज्य में गर्मी ने तोड़ा 11 साल का रिकॉर्ड, 10 जिलों में 43 के पार पहुंचा पारा
बिहार में गर्मी ने पिछले 11 साल का रिकॉर्ड तोड़ दिया है। बुधवार को 10 जिलों में 43 डिग्री से ज्यादा तापमान दर्ज किया गया। इधर, मौसम विभाग ने आज भी 22 जिलों में हीट वेव को लेकर अलर्ट जारी किया है। जिसमें 10 जिलों में सीवियर हीट वेव (ऑरेंज अलर्ट) और 12 जिलों में हीट वेव (यलो अलर्ट) जारी किया गया है। पूरी खबर पढ़ें...
